The wind knows my name… | MaanKind
The wind knows my name…
Blogboelies, Fairground Attraction, The wind knows my name, Wind
1 Reënboogfoto wat ek per ongeluk uitgevee het
1 Groot blou keramiekpot
1 Kleipot met aalwyn (beide gebreek)
1 Plakkie weggewaai (Uitgesit om nat seesand af te spoel)
1 Telkom ADSL-lyn wat sporadies so hakke-krukke werk
1 Tafel omgewaai
Normaalweg is ek mal oor die suising van die wilde Noord-wester as hy so woes aan die waai gaan net voor ons reën kom, maar gisteraand het hy my wakker gewaai! Sommer ‘n paar keer ook. Dit was nogal scary om te hoor hoe ruk die vensters en hoe kraak die houtvloere bo.
‘n Bietjie wind is lekker, handdoeke waai vinnig droog, dit maak die see lekker wild, en dit waai al die twak uit mens se kop skoon weg.
Wat vir een mens net ‘n vlindervlerk in die wind is, is vir iemand anders die wind waarmee sy seile vaar, hang af aan watter kant van die wind jy staan. Ek span nie graag my seile na ander se wind nie.
Een van die beste stukkies raad wat ek ooit gekry het, was van my dogter, nadat ‘n blogboelie my genadeloos getakel het. Ma, gebruik die wind wat hy maak om jou kite te laat vlieg. Is dit nie mooi nie? As jy iewers lees, MaanKind se vlag wapper in die wind! moet jy weet, ek het haar raad gevolg!
Ek gaan sommer nou my ou tape van Fairground Attraction soek en hoop die speler trek hom nie uitmekaar nie, terwyl ek saamsing:
I'd never tell, I'd silently cry
Understand, you're not to blame
It's just that the wind, the wind knows my name
And it's calling me, calling me
I think that you knew, right from the start
But it's hard when the wind, when the wind knows your name
But the worst thing is a tired and bitter heart
Who knows one day we'll meet again
But don't wait for me cos the wind knows my name
Yes, it's calling me, calling me
18 thoughts on “The wind knows my name…”
8 Junie, 2012 om 3:23 nm
Pragtige lied. Oor die wind en die weer – ek pas my swygreg toe 😉
8 Junie, 2012 om 3:49 nm
Ag Son man volgende week vang jy en jou SON weer al die shine! Ons moet mos sun & moon vir balans!
8 Junie, 2012 om 11:09 vm
Die wind se waai laat my dadelik onthou – wie weet weet waar Wilem Wouter woon/Willem Wouter woon waar woeste weste winde waai ..
Ek hou van wind wat so om huishoeke waai- ek’s net mal oor daardie gevoel van veilig binnes-huis wees.
8 Junie, 2012 om 1:55 nm
Dis lekker! Mens voel so knus en veilig.
7 Junie, 2012 om 11:36 nm
7 Junie, 2012 om 11:35 nm
Ag nee. Is dit die olyfboom wat so fantatiese oes gelewer het laas seisoen? 😯
8 Junie, 2012 om 2:42 nm
My hart was so seer, ek het sommer weer gaan kyk na my oes! Daar is darem twee olyfbomies oor, daar is drie eenderse wynvate, met eenderse ewe groot olyfbomies en pienk malvas in!
7 Junie, 2012 om 9:15 nm
My eiertjie kon ek sowaar vandag ook le! Ek lees so baie keer jou inskrywings maar slaag nie daarin om ‘n kommertaar te pos nie! Bly ek kon dit vanaand doen. Ek is maar hier rond en ek sluip, sonder dat ek wil, hier op jou blog rond, baiekeer met ‘n pleister oor my mond.
7 Junie, 2012 om 9:23 nm
7 Junie, 2012 om 9:13 nm
Sjoe, die wind was woes, ne! Maar ek hou van jou liedjie en ek hou van jou positiwiteit. En jy bly by die see, Maankind, so wat is een dag se skade nou, ne.
Ja-nee, dis nie ‘n patch op son/hael/droogteskade nie! Weer tref almal maar, ek hou van my woeste winde.
7 Junie, 2012 om 7:08 nm
Gelukkig is die wind minimum in die Bosveld – dis net sy hitte wat my soms onderkry.
7 Junie, 2012 om 4:48 nm
Wind of nie wind nie…. die woorde van daardie lied het my aan my hart geruk. Dink nie ek is vandag sterk genoeg daarvoor nie. Vee af die trane.
7 Junie, 2012 om 5:08 nm
*Gee tissue aan*
7 Junie, 2012 om 4:28 nm
Ek verstaan so geheel en al.
Die snaakste een wat ek kan onthou is in Bettysbaai, toe ons nog in die pohuisie gewoon het. Die bouers toilet wat een so ‘n nag uitgeruk en gewaai is tot ‘n paar erwe verder. Die k*k het behoorlik gewaai. Die wind al my k*k ook uit my uit.
7 Junie, 2012 om 4:36 nm
Ek onthou toe daai een gewaai het…
7 Junie, 2012 om 4:05 nm
Eish… kan nie onthou waarom in die warmte gewens het dis winter nie. Sal nie nog die wind kon hanteer nie en as ek die weer op TV so kyk, is ek bly ek woon in die bosveld.
7 Junie, 2012 om 4:20 nm
O nee, ek sou weer doodgaan in die bosveld!